المناظرہ فی القرآن

المناظرہ فی القرآنیہ رسالہ امام ابن قدامہ مقدسی حنبلی کا تحریر کردہ ہے، جس میں انھوں نے قرآنِ کریم کے "مخلوق" ہونے کے قائلین کے ساتھ اپنی مناظرے کی حکایت بیان کی ہے اور اللہ تعالیٰ کی صفتِ کلام سے متعلق عقیدے کی وضاحت کی ہے۔
 تالیف کا سبب 
ابن قدامہ نے کتاب کی ابتدا میں لکھا:

"بارہا ہمارے بعض اصحاب نے اس مناظرے کی حکایت دریافت کی جو میرے اور اہل بدعت میں سے ایک شخص کے درمیان قرآن کے بارے میں ہوئی، تو میں نے زیادتی اور کمی کے اندیشے سے اس کو حکایت کی صورت میں نقل کرنے سے گریز کیا، تاکہ دلائل و جوابات میں کوئی جھوٹ شامل نہ ہو جائے۔ لہٰذا میں نے فیصلہ کیا کہ میں اسے حکایت کے انداز کے بغیر ذکر کروں، تاکہ حجتوں اور شبہات کے جوابات میں کوئی زیادتی جھوٹ شمار نہ ہو اور ساتھ ہی اس میں ان شاء اللہ بیشتر وہ کچھ شامل ہو جائے گا جو درحقیقت واقع ہوا۔ اللہ تعالیٰ ہی توفیق دینے والا، مدد کرنے والا اور ہمارا کافی و بہترین کارساز ہے۔"كتاب المناظرة في القرآن، ص17 

یہ کتاب دراصل ایک مناظرے پر مبنی ہے جو امام ابن قدامہ اور ایک اشعری کے درمیان ہوا، موضوع تھا قرآن کے بارے میں اعتقادی نقطہ نظر۔ بعد میں ان کے بعض شاگردوں نے درخواست کی کہ اس مناظرے کی تفصیل تحریر کریں، چنانچہ ابن قدامہ نے یہ رسالہ ترتیب دیا۔ انھوں نے مقدمے میں واضح کیا کہ مناظرہ اشعری مکتبِ فکر کے ایک فرد سے ہوا، جس کا تعلق قرآن اور اللہ تعالیٰ کی صفتِ کلام سے تھا۔حكاية المناظرة في القرآن، ابن قدامة، مكتبة الرشد، (17)
 کتاب کا موضوع 
یہ کتاب عمومی طور پر قرآنِ کریم کے بارے میں اعتقادی مسئلہ پر لکھی گئی ہے۔ اس میں اہلِ سنت کے موقف اور اشاعرہ کے موقف کے درمیان فرق کو واضح کیا گیا ہے اور مؤلف نے اشعری مکتب کے دلائل کا رد کیا ہے۔ اس مناظرے میں بعض دیگر مسائل بھی زیر بحث آئے جنہیں مؤلف نے ذکر کیا، جیسے:
جنب اور حائضہ کے لیے قرآن پڑھنے کا حکم
بے وضو شخص کا مصحف کو چھونا
مصحف کی قسم کھانا
خطبے میں قرآن سے اقتباس کا استحباب
 کتاب سے ایک اقتباس کا خلاصہ ترجمہ 
امام ابن قدامہ لکھتے ہیں کہ صحابۂ کرام اور بعد کے ائمہ ہمیشہ قرآن کریم کی تعظیم کرتے رہے، اسے اللہ کا کلام مانتے اور اس کی تلاوت سے اللہ کا قرب حاصل کرتے تھے۔ ان کا عقیدہ تھا کہ قرآن غیر مخلوق ہے اور جو اسے مخلوق کہے وہ کافر ہے۔

جب معتزلہ نے قرآن کے مخلوق ہونے کا نظریہ پھیلایا تو اہلِ حق نے اس کا مقابلہ کیا، بعض کو قتل کیا گیا، بعض کو قید یا کوڑے مارے گئے۔ کچھ لوگوں نے مجبوری اور تقیہ کے تحت جواب دیا اور کچھ ثابت قدم رہے یہاں تک کہ اللہ نے فتنے کو ختم کیا اور اہل بدعت کو مغلوب کیا۔

اہلِ سنت کا اتفاق ہے کہ قرآن غیر مخلوق ہے اور جس قرآن کے مخلوق ہونے کی بات کی گئی وہ یہی سورتیں اور آیات ہیں جو اللہ نے اپنے نبی پر نازل فرمائیں۔ اشعری کا موقف حقیقت میں معتزلہ جیسا ہے، اگرچہ وہ بظاہر اہلِ سنت جیسا کہتے ہیں مگر اس کی تاویل کرتے ہیں، مثلاً کہتے ہیں: "قرآن اللہ کے نفس میں قائم ہے، آیات، سورتیں، حروف یا کلمات نہیں" — تو یہ دعویٰ ہی باطل ہے۔

وہ کہتے ہیں کہ "موسیٰ نے اللہ کا کلام سنا مگر بغیر آواز کے" یا یہ کہ "قرآن مصحف میں ہے لیکن اس میں صرف سیاہی اور کاغذ ہے" — تو اگر یہی ہے، تو پھر اسے صرف طاہر لوگ ہی کیوں چھو سکتے ہیں؟ اگر مصحف میں صرف سیاہی اور کاغذ ہے تو یہ ابن الحجاج کے دیوان کے برابر ہو گیا، جبکہ ایسا کہنا اجماعِ امت کے خلاف ہے۔

 طبعات 
یہ کتاب دو تحقیق شدہ نسخوں میں طبع ہوئی:
محقق: عبد اللہ الجديع، عنوان: حكاية المناظرة في القرآن، مطبوعہ: مکتبہ الرشد، ریاض
محقق: محمد بن حمد الحمود، مطبوعہ: مکتبہ ابن تیمیہ، کویت

 حوالہ جات 

زمرہ:کتب ابن قدامہ
زمرہ:کتب اہل سنت
زمرہ:ویب آرکائیو سانچے مع وے بیک روابط
زمرہ:مرکزی موضوع ویکی ڈیٹا سے ماخوذ